Բլուրների բնակիչները (մինի սերիալ)

«Բլուրների բնակիչները» (), բրիտանական, իռլանդական և ամերիկյան անիմացիոն մինի սերիալ՝ հիմնված Ռիչարդ Ադամսի՝ 1972 թվականին հրատարակված համանուն վեպի վրա։ Մինի սերիալի ռեժիսորն է Նոամ Մուրոն, իսկ սցենարիստը՝ Թոմ Բայդվելը։ 4 սերիայից բաղկացած սերիալը Մեծ Բրիտանիայում հեռարձակվել է 2018 թվականի դեկտեմբերի 22-ին «BBC One» հեռուստաալիքով, իսկ միջազգային լսարանի համար այն հասանելի է դարձել Նեթֆլիքս ընկերությունում հաջորդ օրը։

Սյուժե 
Սյուժեն, որը ծավալվում է Հարավային Անգլիայի խաղաղ, գյուղական բնապատկերների ֆոնի վրա, պատմում է արկածների, քաջության և ճագարների խմբի գոյատևման մասին, քանի որ նրանց տունը քանդվել է։ Երկու խիզախ եղբայրների առաջնորդությամբ՝ նրանց ուղին անցնում է Սենդլֆորդի հայրենի հողամասից՝ գիշատիչների և հակառակորդների կողմից կազմակերպված աղեկտուր փորձությունների միջով, որոնք ուղղված էին դեպի ավետյաց և ավելի կատարյալ հասարակություն։

Դերերում

Հիմնական կազմ 
 Ջեյմս Մաքէվոյ՝ Ընկույզ
 Նիկոլաս Հոլտ՝ Հնգանոց
 Ջոն Բոյեգա՝ Մեծանուն մարդ
 Բեն Քինգսլի՝ գեներալ Դուրման
 Թոմ Ուիլկինսոն՝ Թրիարահ
 Ջեմմա Արթերթոն՝ Երիցուկ
 Պիտեր Քափալդի՝ Կեհաար
 Օլիվյա Քոլման՝ Մորի
 Մաքենզի Կրուկ՝ Կաղնի
 Էնն-Մերի Դաֆ՝ Հիզենթլի
 Թերոն Էջերթոն՝ Էլ-Ահրայրահ
 Ֆրեդդի Ֆոքս՝ կապիտան Փշարմավ
 Ջեյմս Ֆոլքներ՝ Ֆրիթ
 Լի Ինգլբի՝ կապիտան Շողավարդ
 Մայլզ Ջափ՝ Հապալասենի
 Դենիել Քալույա՝ Զանգակածաղիկ
 Ռորի Քիննիր՝ Թմբուկ
 Քրեյգ Պարկինսոն՝ Կորնգան
 Ռոզամունդ Փայկ՝ Սև ճագար Ինլե
 Դենիել Ռիգբի՝ Խատուտիկ
 Ջեյսոն Ուոթկինս՝ կապիտան Խոլորձ

Երկրորդական կազմ 
 Ադեվալե Ակիննուոյե-Ագբաջե՝ կապիտան Հավամրգի
 Լորրեյն Բրյուս՝ ագարակատերի կին
 Ջեմմա Չան՝ Վարդ
 Լիզզի Քլարկ՝ Վշացողուն
 Ռոզի Դեյ՝ Թեթաթինանգ
 Հենրի Գուդման` Չեռնովար
 Պիտեր Գինես` Մայրի
 Մյուրե Մակարտուր` ագարակատեր
 Սեմ Ռեդֆորդ` մարդ
 Շառլոթա Սպենսեր՝ Եղինջ

Արտադրություն 
2014 թվականի հուլիսին հայտարարվել է, որ BBC-ում նախատեսված է գրքի վրա հիմնված անիմացիոն մինի սերիալ ցուցադրել։ 2016 թվականի ապրիլին հայտնի է դարձել, որ 4 սերիայից բաղկացած սերիալը պրոդյուսիրացնելու են BBC-ն և Նեթֆլիքս ընկերությունները։ Սերիալի եկամուտը կազմել է մոտ 20 միլիոն ֆունտ ստեռլինգ։ Սեմ Սմիթի` հատուկ մինի սերիալի համար գրված «Fire on Fire» երգը դարձել է սերիալի գլխավոր սաունդթրեքը։

Ցուցադրում 
Ի սկզբանե պրեմիերան նախատեսված էր 2018 թվականի դեկտեմբերի 25-ին, սակայն այն տեղափոխվել է 2018 թվականի դեկտեմբերի 22 և ցուցադրվելու էր Մեծ Բրիտանիայի «BBC One» հեռուստաալիքով, իսկ 2018 թվականի դեկտեմբերի 23-ին` Նեթֆլիքս հեռուստաընկերությամբ` միջազգային լսարանի համար։

Գովազդային ընկերություն 
2018 թվականի նոյեմբերի 1-ին հրապարակվել են մինի սերիալի առաջին կադրերը։ Պաշտոնական թրեյլերը ցուցադրվել է 2018 թվականի դեկտեմբերի 4-ին։ 2018 թվականի դեկտեմբերի 20-ին թողարկվել է Սեմ Սմիթի «Fire on Fire» երգի տեսահոլովակը։

Քննադատություն 
Քննադատների ռեակցիան «Բլուրների բնակիչները» մինի սերիալի վերաբերյալ, ընդհանուր առմամբ, եղել է խրախուսական։ Ըստ 21 կարծիքների` «Rotten Tomatoes» կայքում ֆիլմի վարկանիշը 81% է։ Ըստ 5 կարծիքների` «Metacritic» կայքում մինի սերիալը 100 միավորից ունի 76 միավոր։

Ծանոթագրություններ

Արտաքին հղումներ 
 «Բլուրների բնակիչները» BBC-ի կայքում
 «Բլուրների բնակիչները» Նեթֆլիքսի կայքում

Անգլերեն հեռուստասերիալներ
Բրիտանական մինիսերիալներ
2018 հեռուստասերիալներ
2010-ականների ամերիկյան հեռուստասերիալներ
Կենդանիներ մշակույթում և արվեստում
Ամերիկյան մինիսերիալներ
Նեթֆլիքսի բնօրինակ ծրագրեր
Բրիտանական վեպերի էկրանավորումներ